22 साल बाद मिला इंसाफ-
झारखंड की हजारीबाग कोर्ट ने आज 22 साल पुराने हत्या के मामले में लालू प्रसाद यादव के खास कहे जाने वाले प्रभुनाथ सिंह को उम्र कैद की सजा सुनाई है… विधायक अशोक सिंह हत्याकांड के मामले में राजद के पूर्व सांसद और बिहार के बाहुबली नेता प्रभुनाथ सिंह अब हमेशा के लिए जेल की सलाखों के पीछे कैद हो चुके हैं…इससे पहले 18 मई को हजारीबाग न्यायालय के न्यायाधीश सुरेंद्र शर्मा ने इस मामले में प्रभुनाथ सिंह को दोषी करार किया था… इस हत्याकांड में प्रभुनाथ सिंह के साथ-साथ उनके भाई को भी कोर्ट ने उम्रकैद की सजा सुनाई है…इस मामले में हजारीबाग कोर्ट में तीनों अभियुक्त को 320, 307, 324,120 बी और विस्फोटक पदार्थ अधिनियम के तहत दोषी करार दिया….
क्यों कि गई अशोक सिंह की हत्या ?
प्रभुनाथ सिंह को सजा सुनाई जाने के बाद अशोक सिंह के परिवार के सदस्य मीडिया से रूबरू हुए…अशोक सिंह के भाई तारकेश्वर सिंह ने बताया कि उनके भाई ने 1995 में प्रभुनाथ सिंह को चुनाव में हरा दिया था… इसके बाद प्रभुनाथ ने खुले तौर पर कहा था कि अशोक सिंह के विधायक बनने के 90 दिनों के भीतर उसकी हत्या कर दी जाएगी और 90 दिन बाद 3 जुलाई, 1995 को पटना में उनके सरकारी आवास में बम मार कर उनकी हत्या कर दी गई… अशोक सिंह की हत्या के बाद उनकी पत्नी चांदनी देवी ने प्रभुनाथ सिंह और उनके दो भाइयों के खिलाफ हत्या का मामला दर्ज कराया था…. इस मामले को सर्वोच्च न्यायालय के आदेश पर बिहार से झारखंड की हजारीबाग अदालत में स्थानांतरित कर दिया गया था….